ירושלים האחרת 
אהובתי על מגדלייך הגבוהים,; פרושה אדרת השקיעה סמוקת שוליים; קשה קשה שלא להיות בך נביאים,; או לפחות משוררים ירושלים.; אך בין חוזייך שניבאו בך נואשות,; את המלכות ואת הדם ואת החרב; אני רוצה להיות הילד הראשון,; שיתעורר בירושלים האחרת.; ירושלים, ירושלים, ירושלים של שלום.; ירושלים, ירושלים, ירושלים של שלום.; אהובתי מול בית הספר לשוטרים,; ומול אותה גבעת תחמושת דם ועצב; את כל פצעי החפירות כמו בתפרים,; חובש הזמן בתחבושות קרירות של עשב.; ובשוקי הצבעונין צועק הרחוב,; עברית צרודה כזאת וערבית ניחרת; כשהעתיד על החשבון פורע חוב,; במפרעה לירושלים האחרת.; ירושלים, ירושלים...; אהובתי אבני הכותל החמות,; משננות אחרי אלפי פתקים של צער; את מעופן של היונים על החומות,; עם המחר המתהלך בך צעד צעד.; ומול מגדל דוד שבים האוהבים,; ימין משה ואבו טור אט אט וחרש; פשוט לקטוף בך אשכולות של כוכבים,; אז לילה טוב לירושלים האחרת.; ירושלים, ירושלים...; 